

[bookmark: _GoBack]Informatīvais ziņojums 
“Par 2023. gada 18.-19. septembra neformālajā Eiropas Savienības Izglītības un jaunatnes ministru padomē izskatāmajiem Izglītības un zinātnes ministrijas kompetencē esošajiem jautājumiem”


2023. gada 18.-19. septembrī Saragosā (Spānija) norisināsies neformālā Eiropas Savienības (turpmāk – ES) Izglītības un jaunatnes ministru padome, kuras darba kārtībā tiks izskatīti šādi Izglītības un zinātnes ministrijas kompetencē esoši jautājumi:

Izglītības joma
1. ES izglītības ministru diskusija – universitāšu darba sesija 
Eiropas sociālo tiesību pirmais pīlārs nosaka, ka “visiem ir tiesības uz kvalitatīvu un iekļaujošu izglītību un mūžizglītību”. Eiropā ir salīdzinoši plaši pieejama augstākā izglītība. Tomēr nelabvēlīgā situācijā esošas grupas (etniskās minoritātes, imigranti, sociālekonomiski apdraudētās grupas, cilvēki ar invaliditāti u.c.) augstākajā izglītībā joprojām ir nepietiekami pārstāvēti. Padarīt augstāko izglītību iekļaujošāku ir bijis viens no svarīgākajiem Eiropas mērķiem, kas Boloņas procesa[footnoteRef:2] kontekstā  sākotnēji tika formulēts kā noteikts skaits studentu, kas iestājas, piedalās mācību procesā un pabeidz augstāko izglītību. [2:  https://eurydice.eacea.ec.europa.eu/publications/european-higher-education-area-2020-bologna-process-implementation-report] 

Spānijas prezidentūras diskusijas tēma ir “Augstākās izglītības iegūšanas iespējas nelabvēlīgā situācijā esošiem studentiem, veicinot pārmaiņas un izmantojot veiksmīgas pieredzes”, un tās mērķis ir apskatīt iespējas, kā dalībvalstis un ES institūcijas var uzlabot mazāk nodrošinātu studentu piekļuvi augstākajai izglītībai, t.sk. veicinot institucionālas pārmaiņas un iekļaujošas izglītības attīstību atbilstoši vietējo kopienu specifikai un vajadzībām. 
Prezidentūra diskusijai dalībvalstīm piedāvā šādus jautājumus:
1. Kā dalībvalstis un ES iestādes var vēl vairāk uzlabot studentu ar nelabvēlīgu izcelsmi piekļuvi augstākajai izglītībai?
2. Kā dalībvalstis un ES iestādes var, pamatojoties uz Romas komunikē[footnoteRef:3], veicināt institucionālās izmaiņas, lai radītu "iekļaujošu vidi augstākajā izglītībā, kas veicina vienlīdzību, daudzveidību un reaģē uz vietējo iedzīvotāju vajadzībām kopienas”, tādējādi uzlabojot nelabvēlīgā situācijā esošu studentu augstskolu absolvēšanu? [3:  https://www.ehea.info/Upload/Rome_Ministerial_Communique.pdf] 

Latvijas nostāja formulēta saskaņā ar Izglītības attīstības pamatnostādnēm 2023-2027. gadam[footnoteRef:4]: Latvija atbalsta nepieciešamību veicināt dažādību, iekļautību un dzimumu līdztiesību, lai nodrošinātu, ka universitātes ir Eiropas dzīvesveida pamats, kā tas minēts Eiropas Universitāšu stratēģijā 2022.gadam[footnoteRef:5]. Latvijas ieskatā Prezidentūras piedāvātie diskusijas jautājumi ir aktuāli un nozīmīgi. Latvija saredz, ka ES līmenī būtu jāuzlabo absolvēšanas rādītāji visās studentu grupās, jo īpaši studentiem, kas atrodas nelabvēlīgākā situācijā (disadvantaged students) un mazāk aizsargātiem studentiem (vulnerable students), kas attiecīgi izriet no definējumiem “Romas ziņojuma” II. p[footnoteRef:6], un var potenciāli saskarties ar grūtībām piekļuvei studijām vai to turpināšanai.  [4:  https://likumi.lv/ta/id/324332-par-izglitibas-attistibas-pamatnostadnem-20212027-gadam]  [5:  https://education.ec.europa.eu/sites/default/files/2022-01/communication-european-strategy-for-universities-graphic-version.pdf]  [6:  https://ehea.info/Upload/Rome_Ministerial_Communique_Annex_II.pdf] 

Latvijā, atšķirībā no virknes ES valstu, proporcionāli no kopējā studējošo skaita 60%[footnoteRef:7] studē par maksu, tādējādi būtiski ir atbalsta instrumenti studiju uzsākšanai, piemēram valsts stipendijas studējošajiem ar akadēmiskajiem sasniegumiem, augstskolu un mecenātu dibinātās stipendijas. Apzinoties, ka tas gan tikai daļēji risina ekonomiskos izaicinājumus, ar ko saskaras studenti, kopš 2021. gada Latvijā ir ieviests atbalsts studentiem - sociālā stipendija “Studētgods”[footnoteRef:8], kas tiek piešķirta daudzbērnu ģimenēm, kurās ir 3 vai vairāk bērnu, to saņem arī bāreņi un bez vecāku apgādības palikuši jaunieši. Ģimenēm papildu atbalsts ir atlaide iedzīvotāju ienākuma nodoklim studenta vecākiem periodā, kamēr bērns studē un līdz 24 gadu vecumam.  [7:  Pārskats par Latvijas augstāko izglītību 2021.gadā. Izglītības un zinātnes ministrija, 2022. Pieejams: https://www.izm.gov.lv/lv/media/18744/download?attachment  ]  [8:  https://www.izm.gov.lv/lv/studetgods] 

Attiecībā uz studentiem ar invaliditāti, augstskolām ir saistošas Labklājības ministrijas izstrādātās vadlīnijas augstskolām par “Iekļaujošas studiju vides veidošanu”[footnoteRef:9] . Studentiem ar invaliditāti arī ir iespējas saņemt atbalstu tehnisko palīglīdzekļu iegādei un asistenta pakalpojumus. Atbalsta nodrošināšanā iesaistās arī augstskolas, sniedzot pakalpojumus studentiem akadēmiskos, studiju, psiholoģiskos un karjeras atbalsta jautājumos. Saskaņā ar sociālās dimensijas[footnoteRef:10] definīciju  studentiem ar īpašām vajadzībām un invaliditāti būtu jābūt pārstāvētiem augstākajā izglītībā atbilstoši to proporcijai sabiedrībā kopumā. Atbalsts personām, kas ir nelabvēlīgākā situācijā, ir paredzēts, arī nosakot uzņemšanas prasības studiju uzsākšanai augstskolā. Nevar izslēgt, ka atsevišķām potenciālo studentu grupām, bet, jo īpaši jauniešiem ar īpašām vajadzībām un ar invaliditāti, tās varētu būt grūtāk izpildāmas.  [9:  https://www.lm.gov.lv/sites/lm/files/content/vadlinijas_augstskolam_16092020.pdf]  [10:  https://www.ehea.info/Upload/BFUG_SE_BA_84_WG_SD_Principles_and_Guidelines.pdf] 

Ņemot vērā Latvijas ģeopolitisko situāciju un valsts atbalstu Ukrainas iedzīvotājiem, kas cieš no Krievijas kara uzbrukuma, Latvijā kopš 2022. gada ir ieviests atbalsts (ikmēneša stipendija 140 EUR apmērā) studējošajiem un pētniekiem no Ukrainas. To izmantojuši vairāk kā 300 Ukrainas civiliedzīvotāju, papildus saņemot atvieglojumus ieceļošanas, uzturēšanās u.c. nosacījumiem. Ņemot vērā iepriekš minēto, nenoteiktības apstākļos ir jābūt gataviem sniegt atbalstu arī citām mērķa grupām. 
Kopš 2023. gada augusta Izglītības un zinātnes ministrija ir izveidojusi ar jaunu darba grupu iekļaujošas izglītības definējuma pārskatīšanai atbilstoši aktuālajām sociālajām un globālajām tendencēm. Tam sekotu jaunu vadlīniju un rekomendāciju izstrāde, ko virzīt tālāk ar likumdošanas iniciatīvu, lai padarītu izglītību Latvijā iekļaujošāku gan augstākajā izglītībā, gan visos citos izglītības līmeņos un jomās. 
Latvija uzskata, ka vienlīdz aktuāli ir vērtēt politiku ieviešanas rezultātā sasniegto un veikt izmaiņas, ja nepieciešams. Izglītības kvalitātes monitoringa sistēmas ietvaros provizoriski ir piemērojami Eiropas Augstākās izglītības telpas dalībvalstu izstrādātie indikatori, lai novērtētu progresu sociālās dimensijas vadlīniju ieviešanā un snieguma izmaiņu vērtēšanai augstskolās. Sociālās dimensijas elementi tiek vērtēti arī augstākās izglītības studiju programmu un virzienu akreditācijas procesā (atbilstoši Standarti un vadlīnijas kvalitātes nodrošināšanai Eiropas augstākās izglītības telpā (ESG 2015) noteiktajam). 


2. ES izglītības ministru diskusija “Kā izglītība var veicināt demokrātisku pilsonību un mūsu kopējās vērtības ES”
Šajā sesijā ES izglītības ministri tiek aicināti diskutēt par izglītības lomu ES kopējo vērtību un demokrātijas veicināšanā. Diskusijā piedalīsies arī Spānijas studenti un Spānijas izglītības kopienas pārstāvji.
Demokrātiju un ES vērtības apdraud gan ekonomiskās krīzes ietekme uz sabiedrības struktūru, gan kultūras un tehnoloģiskās izmaiņas, kuru rezultātā pieaug dezinformācija sabiedrības publiskajās debatēs Eiropā; kā arī Covid-19 ietekme un Krievijas pilna mēroga iebrukums Ukrainā.
Prezidentūra diskusijai dalībvalstīm piedāvā šādus jautājumus: 
1. Kā izglītība var sniegt izšķirošu ieguldījumu kopīgo vērtību un demokrātijas veicināšanā?
2. Kādas izglītojošas darbības un iniciatīvas varētu veikt dalībvalstis un Eiropas institūcijas kopīgu vērtību un demokrātiskas pilsonības veicināšanai?
Latvijas nostāja  formulēta saskaņā ar Izglītības attīstības pamatnostādnēm 2023-2027. gadam3: Latvijas uzskata, ka īpaši pašreizējos ģeopolitiskajos apstākļos šī tēma ir aktuāla ne tikai ES, bet arī globālā kontekstā. Ir būtiski nodrošināt iespējas ikvienam kritiski izvērtēt informāciju un veidot savu patstāvīgu viedokli, tādēļ nepieciešams pastiprināt medijpratības lomu gan nacionālā, gan starptautiskā sadarbībā.
Latvija ir ieviesusi jaunu mācību saturu, kur īpaša uzmanība pievērsta kritiskās domāšanas, kiberdrošības un medijpratības jautājumiem, kas ir būtiska kompetenču pieejā veidotā mācību satura daļa visās izglītības pakāpēs. Ir svarīgi veidot izglītojamā izpratni par informācijas drošību, privātuma aizsardzību un uzticamu e-pakalpojumu lietošanu.
Jaunā mācību satura[footnoteRef:11] ietvaros iespējams īstenot valsts aizsardzības mācību, to apgūstot specializēta kursa veidā vidējās izglītības pakāpē un sākot ar 2024. gadu kā obligātu visiem vidusskolniekiem un profesionālās izglītības iestāžu otrā un trešā kursa audzēkņiem. Valsts aizsardzības mācības mērķis ir veidot aktīvu, mobilu un rīkoties spējīgu sabiedrības locekli, kurš grib un spēj aizstāvēt sevi, līdzcilvēkus un Latviju krīzes gadījumā. Valsts aizsardzības mācība sniedz ieguldījumu pilsoniskās apziņas veidošanā un patriotiskā audzināšanā, valsts aizsardzības prasmju attīstīšanā, kā arī līderības un saliedētības attīstīšanā [11:  https://likumi.lv/ta/id/303768-noteikumi-par-valsts-pamatizglitibas-standartu-un-pamatizglitibas-programmu-paraugiem
https://likumi.lv/ta/id/309597-noteikumi-par-valsts-visparejas-videjas-izglitibas-standartu-un-visparejas-videjas-izglitibas-programmu-paraugiem] 

Digitālā satura un tā patēriņa straujā attīstība, jaunas saziņas platformas, informatīvās telpas drošības mazināšanās norāda uz nepieciešamību mācību saturā pievērst uzmanību jaunām vai līdz šim mazāk akcentētām zināšanām, prasmēm un attieksmēm, piemēram, digitālajai pratībai un medijpratībai.
Pēdējo gadu laikā, ņemot vērā Covid19 pandēmiju un karu Ukrainā, izglītības jomas svarīgākais uzdevums ir bijis attīstīt izglītības ekosistēmas, kas spēj reaģēt uz krīzēm un ārkārtas situācijām un izveidot metodoloģisku pieeju, kas ne tikai palīdzēs Eiropas dalībvalstīm veidot noturīgas izglītības ekosistēmas.
Līdz ar Covid19 izglītības jomā īpaši attīstīta tehnoloģiju lietošana un digitālie risinājumi mācību apguvē, tas neatgriezeniski mainījis mācīšanos kā organizāciju. Tā ir sniegusi jaunas iespējas, bet arī jaunas problēmas izglītības sistēmām, skolotājiem, kā arī izglītojamajiem un vecākiem. Izglītības sistēmām ir jāatbilst jaunajiem, uz cilvēktiesībām balstītajiem “digitālajiem standartiem”, ievērojot vienlīdzības, iekļaušanas, datu aizsardzības, privātuma principus. Vienlaikus digitalizācijas process ir pavēris ceļu uz izglītības lielāku pieejamību un iekļautību. Tas prasa ilgtspējīgu digitālo infrastruktūru, pieejamus digitālos resursus un skolotāju un izglītojamo pietiekamas digitālās prasmes. Lielākajai daļai Eiropas valstu, tostarp arī Latvijai, ir daudzšķautņainas stratēģijas digitālajai transformācijai.
Ņemot vērā augstākminēto, Latvija uzskata, ka Eiropai, veidojot kopīgas vērtības, stabilus demokrātijas principus un politiskās orientācijas, būtu jāvadās pēc drosmīga redzējuma par izglītības pārveidi, spēcīgu pārrobežu sadarbību Eiropā un ciešu iesaistīšanos globālajās iniciatīvās un partnerībās. Veidojot demokrātiskas kultūras prasmes un pilsonisko līdzdalību no agrīniem mācīšanās posmiem, svarīgi attīstīt kritisko domāšanu un plašsaziņas līdzekļu lietotprasmi kā pamatu, lai cīnītos pret maldinošu informāciju, naidu un dažādiem diskriminācijas un naidīguma veidiem.

Jaunatnes joma

3. ES Jaunatnes ministru diskusija
Prezidentūra ES jaunatnes ministriem diskusijai piedāvā tēmu “Tāda Eiropas politika, kas politikas centrā liek jaunatni, izmantojot iekļaujošu un līdzdalības pieeju, kas garantē jauniešu tiesības un labklājību“. Tēmas aktualitāte cieši saistīta ar Eiropas darba kārtībā, kur gan paši jaunieši, gan viņu labklājība un viņu tiesību nodrošināšana pēdējos gados ir kļuvuši par vienu no centrālajiem
jautājumiem, kas jārisina, veidojot Eiropas nākotni.
Spānijas prezidentūra ES ir noteikusi mērķi veicināt jaunatnes politiku ES, tāpēc diskusijai ir sagatavojusi šādus jautājumus:
1. Kā strukturēta un pieejama Eiropas jauniešu līdzdalība veicina lielāku ES lēmumu pieņemšanas procesu leģitimitāti un uzticamību?
2. Kā jaunatnes integrēšana ES valsts politikā var veicināt jauniešu labklājību un jauniešu nākotnes cerību piepildījumu?
3. Kā impulss, ko sniedz ciešāka sadarbība un koordinācija starp Eiropas iestādēm, dalībvalstīm un jaunatnes pārstāvjiem, var uzlabot savstarpēju mācīšanos, jauniešu izaicinājumu analīzi un tādu iniciatīvu īstenošanu, kuras būtiski ietekmē viņu dzīvi?
Latvijas nostāja formulēta saskaņā ar Bērnu, jaunatnes un ģimenes pamatnostādnēm 2022.-2027. gadam[footnoteRef:12]: Lai panāktu strukturētu un pieejamu jauniešu līdzdalību, ES var izmantot dažādas stratēģijas un instrumentus, tostarp jauniešu padomes, tiešsaistes platformas un izglītības iniciatīvas. Jauniešu iesaistīšana lēmumu pieņemšanas procesos nodrošina plašāku balsu un perspektīvu spektru, tādējādi stiprinot ideju, ka ES augstu vērtē iekļautību un daudzveidību. Jauniešu līdzdalība var palīdzēt noteikt prioritātes lēmumiem, kuros ņemtas vērā nākamās paaudzes, veicinot tālredzīgāku un ilgtspējīgāku politiku. Tas veicina uzticamību ES kā organizācijai, kas laika gaitā koncentrējas uz savu pilsoņu labklājību. [12:  https://likumi.lv/ta/id/338304-par-bernu-jaunatnes-un-gimenes-attistibas-pamatnostadnem-20222027gadam] 

Latvija uzskata, ka aktīvi iesaistot jauniešus lēmumu pieņemšanā, ES var neitralizēt populisma ietekmi un izplatību uz tiem jauniešiem, kam ir ierobežotas iespējas piedalīties vēlēšanu procesā, tādā veidā parādot, ka lēmumu pieņēmēji novērtē viņu ieguldījumu un reaģē uz izaicinājumiem, ar kuriem šie jaunieši saskaras, kas savukārt var palielināt sabiedrības uzticēšanos ES iestādēm kopumā. 
Tāpat jauniešu līdzdalībai var būt arī izglītojoša pieredze, lēmumu pieņemšanas procesā mācot jauniešus par politikas izstrādes sarežģīto dabu. 
Ņemot vērā jauniešu unikālās vajadzības, izaicinājumus un vēlmes politikas izstrādē, ES būtu jāveido pielāgotāka un efektīvāka politika, kas nodrošina tiešu jauniešu problēmu risināšanu, tādējādi nodrošinot viņiem labākus rezultātus tādās jomās kā izglītība, nodarbinātība, veselība un sociālā integrācija. Piemēram, izglītības politikā veicinot piekļuvi kvalitatīvai izglītībai, tā sagatavojot jauniešus nākotnes darbam. Šāda pieeja spēj ievērojami veicināt jauniešu personīgo attīstību un nākotnes izredzes. Jaunatnes izcelšana Nodarbinātības un uzņēmējdarbības jomu politikā var nodrošināt jauniešiem nepieciešamos rīkus un atbalstu, veiksmīgai to iekļaušanai  darba tirgū, kas ne tikai uzlabos viņu finansiālo labklājību, bet arī piepilda to cerības atrast viņu vēlmēm atbilstošu darbu. Jaunatnes integrēšana mentālai veselībai veltītās politikas izstrādē spēj mazināt sabiedrības aizspriedumus saistībā ar garīgās veselības problēmām, tādā veidā uzlabojot jauniešu vispārējo labklājību. Jauniešu iesaiste vides ilgtspējības un klimata pārmaiņu politikas tapšanā un īstenošanā, spēj piepildīt jauniešu cerības un alkas pēc zaļākas un ilgtspējīgākas nākotnes.
Ciešāka sadarbība un koordinācija starp Eiropas iestādēm, dalībvalstīm un jaunatnes pārstāvjiem ir spējīga radīt sinerģisku pieeju jaunatnes problēmu risināšanai. Apvienojot resursus, daloties zināšanās un iesaistot jauniešus lēmumu pieņemšanas procesā, šī sadarbība var radīt efektīvākas politikas un iniciatīvas, kam ir pozitīva un ilgstoša ietekme uz jauno Eiropas pilsoņu dzīvi.
Svarīga ir vienota un salīdzināma datu vākšana ES līmenī par jauniešu izaicinājumiem un vajadzībām dažādās ES dalībvalstīs. Šos datus var izmantot, lai veiktu rūpīgu analīzi, identificējot kopējās tendences un atšķirības nacionālajā un Eiropas līmenī. Kopīgas pētniecības aktivitātes var sniegt kopīgāku izpratni par jaunatnes jautājumiem, palīdzot politikas veidotājiem pieņemt vienotus lēmumus.
Ciešāka sadarbība spēj veicināt paraugprakses apmaiņu starp dalībvalstīm un Eiropas Komisiju, kas savukārt var palīdzēt izstrādāt efektīvus risinājumus jaunatnes iniciatīvu atbalstam, veidojot vienotu pieeju visā ES. Tāpat šāda sadarbība ļauj efektīvi sadalīt resursus, nodrošinot, ka finansējums un cita veida atbalsts tiek novirzīti uz jomām, kur tie ir visvairāk nepieciešami un kur tie var visvairāk ietekmēt jauniešu dzīvi. Savukārt augsta līmeņa sadarbība liecina par politisko apņemšanos risināt jaunatnes jautājumus, kas var palīdzēt mobilizēt esošos resursus lai sniegtu atbalstu uz jaunatni vērstām iniciatīvām.

Saskaņošana:
Informatīvais ziņojums saskaņots ar Ārlietu ministriju.

Latvijas delegācijas sastāvs:

Delegācijas vadītājs: Izglītības un zinātnes ministrijas parlamentārā sekretāre Silvija Reinberga.

Delegācijas sastāvā: 
Izglītības un zinātnes ministrijas nozares padomniece Maija Zvirbule.


Izglītības un zinātnes ministre					Anda Čakša

Vizē:
Valsts sekretāre						Santa Šmīdlere

